cyanic-selkie/wikianc huggingface dataset:
มัคส์ ลีเบอร์มัน
แหล่งข้อมูลอื่น
1847 1935
กีฬาแฮนด์บอลชายในโอลิมปิกฤดูร้อน 2016 – รอบคัดเลือก
การแข่งขันกีฬาแฮนด์บอลชายในโอลิมปิกฤดูร้อน 2016 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม การคัดเลือกสิ้นสุดเมื่อเดือนมกราคม ค.ศ. 2015 - เมษายน ค.ศ. 2016
ทรีที
ทรีที (3T) เป็นกลุ่มศิลปินอเมริกันแนวอาร์แอนด์บี สมาชิกประกอบด้วยลูกชาย 3 คนของติโต แจ็กสัน (จากเดอะแจ็กสันไฟฟ์) และเดโลเรส "ดีดี" แจ็กสัน คือ พี่ชายคนโต โตเรียโน อดารีล แจ็กสัน (หรือในชื่อ ทาจ), ทารีล อเดรน แจ็กสัน และติโต โจ แจ็กสัน (หรือ ทีเจ)
สุรนารี
สุรนารี อาจหมายถึง
หมู่เกาะเวอร์จิน (แก้ความกำกวม)
หมู่เกาะเวอร์จิน อาจหมายถึง
โทเทิลอีคลิพส์ออฟเดอะฮาร์ท
โทเทิลอีคลิพส์ออฟเดอะฮาร์ท (Total Eclipse of the Heart) เป็นเพลงที่แต่งและผลิตโดย จิม สไตน์แมน และบันทึกเสียงโดยนักร้องชาวเวลส์ บอนนี ไทเลอร์ จากสตูดิโออัลบั้มของเธอ Faster Than the Speed of Night
ออกจำหน่ายเป็นซิงเกิลในต้นปี ค.ศ. 1983 ในสหราชอาณาจักร และต่อมาในในช่วงฤดูร้อนในสหรัฐอเมริกา เป็นครั้งแรกที่ออกจำหน่ายจากอัลบั้ม และกลายเป็นซิงเกิลฮิตที่สุดในอาชีพของไทเลอร์ ติดอันดับหนึ่งในหลายประเทศรวมทั้งสหราชอาณาจักร มันเป็นห้าอันดับซิงเกิลที่ขายดีที่สุดในปี ค.ศ. 1983 และสหรัฐอเมริกา ทำให้เธอเป็นนักร้องชาวเวลส์คนแรก และคนเดียวที่ติดชาร์ตบิลบอร์ดฮอต 100
มียอดขายเกิน 9 ล้านชุด ไทเลอร์บันทึกเสียงเป็นหนึ่งในซิงเกิลที่ยอดขายสูงสุด
พานาโซนิค
ประเทศไทย
ในประเทศไทย ผลิตภัณฑ์ของบริษัทเข้ามาจำหน่ายตั้งแต่ พ.ศ. 2497 โดยบริษัทตัวแทนจำหน่ายชื่อ บริษัท ซิว-เนชั่นแนล เซลส์ แอนด์ เซอร์วิส จำกัด ต่อมาได้เปลี่ยนชื่อเป็น บริษัท ซิว เนชั่นแนล จำกัด และปัจจุบันใช้ชื่อว่า บริษัท พานาโซนิค ซิว เซลส์ (ประเทศไทย) จำกัด ตั้งแต่ พ.ศ. 2546 เป็นต้นมา
แอแดร์ (นักฟุตบอลชาวโปรตุเกส)
แอแดร์ซีตู อังตอนียู มาเซดู ลอปึช (Éderzito António Macedo Lopes ComM; เกิดวันที่ 22 ธันวาคม ค.ศ. 1987) หรือ แอแดร์ (Eder) เป็นนักฟุตบอลชาวโปรตุเกส ผู้เล่นในตำแหน่งกองหน้าให้กับโลโคโมติฟมอสโกในรัสเซีย และทีมชาติโปรตุเกส
แอแดร์เริ่มอาชีพฟุตบอลใน ค.ศ. 2008 กับสโมสรอากาแดมีกา และได้เซ็นสัญญากับบรากาในอีกสี่ปีถัดมา ในช่วงที่อยู่กับบรากา เขาได้ลงเล่นในปรีไมราลีกาทั้งหมด 143 นัด ยิงได้ 38 ประตู หลังจากนั้น เขาก็ได้ไปเล่นฟุตบอลกับหลายสโมสรในเวลส์ ฝรั่งเศส และรัสเซีย
แอแดร์ได้เล่นให้กับทีมชาติโปรตุเกสมาตั้งแต่ ค.ศ. 2012 เขาเป็นตัวแทนของประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยในรายการหลังนี้เอง เขาทำประตูชัยในนัดชิงชนะเลิศเหนือฝรั่งเศส นับเป็นประตูเดียวของเขาในรายการนี้ ช่วยให้โปรตุเกสคว้ารางวัลชนะเลิศได้สำเร็จ
สโมสร
บรากา
โลโคโมติฟมอสโก
ทีมชาติ
โปรตุเกส
เทอา เลโอนี
เอลิซาเบท เทอา แพนเทเลโอนี (Elizabeth Téa Pantaleoni) หรือชื่อที่ใช้ในการแสดงว่า เทอา เลโอนี (Téa Leoni) เกิดวันที่ 25 กุมภาพันธ์ ค.ศ. 1966 เป็นนักแสดงชาวอเมริกันเชื้อสายฝรั่งเศส
เธอเริ่มมีชื่อเสียงจากการแสดงละครโทรทัศน์เรื่อง Flying Blind (1992–93) และ The Naked Truth (1995–98) ส่วนด้านภาพยนตร์ เธอมีชื่อเสียงจากการแสดงภาพยนตร์เรื่อง Bad Boys คู่กับ วิลล์ สมิธ และยังมีผลงานภาพยนตร์ดังอีกหลายเรื่อง เช่น Deep Impact (1998), The Family Man (2000), Jurassic Park III (2001), Fun with Dick and Jane (2005) ในปี 2014, เธอได้กลับมาแสดงละครโทรทัศน์ในช่อง CBS ในเรื่อง Madam Secretary
นกออก
นกออก หรือ อินทรีทะเลท้องขาว (White-bellied Sea-eagle, White-bellied Fish-eagle, White-breasted Sea Eagle; ชื่อวิทยาศาสตร์: Haliaeetus leucogaster) เป็นนกขนาดใหญ่ชนิดหนึ่งจำพวกเหยี่ยวและอินทรี
ลักษณะ
ตัวผู้และตัวเมียมีลักษณะคล้ายคลึงกัน ตัวที่โตเต็มวัยแล้ว บริเวณหัว อก และลำตัวด้านล่างมีสีขาว ด้านบนมีสีน้ำตาลเทา หางและปีกเป็นสีเทาเข้ม ปลายหางมีสีขาว นกขนาดเล็กมีสีน้ำตาลทั้งตัว เมื่อมีอายุได้ราว 3 ปีจึงมีลักษณะดังกล่าว ขณะบินเห็นปีกค่อนข้างหักเป็นมุมเหนือลำตัว หางสีน้ำตาล ปลายหางสีขาวเป็นหางพลั่วชัดเจน
จัดเป็นนกขนาดใหญ่ เพราะมีขนาดความยาวลำตัวสูงสุดถึง 66 - 69 เซนติเมตร
พฤติกรรมและการสืบพันธุ์
นกออกมักอยู่โดดเดี่ยวหรือเป็นคู่ ชอบอยู่ตามชายฝั่งทะเล, ทะเลสาบหรือแม่น้ำขนาดใหญ่ ชอบหากินบริเวณใกล้เคียงกับที่ทำรังอยู่ และมักใช้รังเป็นที่สะสมอาหารด้วย ชอบทำรังใกล้ที่อยู่ของมนุษย์ ชอบส่งเสียงร้องในเวลาเช้าและเย็น หาอาหารหลักในน้ำ ได้แก่ ปลาและงูทะเล ด้วยการเกาะกิ่งไม้หรือร่อนกลางอากาศ คอยจ้องหาเหยื่อในน้ำ เมื่อพบจะบินลงโฉบด้วยกรงเล็บ จากนั้นจึงนำไปฉีกกินบนกิ่งไม้หรือรังที่พัก
เริ่มผสมพันธุ์ในช่วงฤดูหนาว ถึงฤดูร้อน ทำรังอยู่บนต้นไม้บนหน้าผาริมชายทะเลหรือใกล้แหล่งน้ำที่ใช้หากิน รังของนกออกเป็นแบบง่าย ๆ โดยนำกิ่งไม้มาซ้อนกัน มีขนาดใหญ่ มีเส้นผ่าศูนย์กลาง 1.25 - 1.50 เมตร ลึก 50 - 70 เซนติเมตร ไข่มีสีขาว วางไข่ ครั้งละ 2 ฟอง ทั้งตัวผู้และตัวเมียต่างก็ช่วยกันฟักไข่ และเลี้ยงลูกอ่อน
การกระจายพันธุ์และสถานภาพ
พบในทวีปยุโรป, ออสเตรเลีย และทวีปเอเชีย สำหรับประเทศไทยพบอยู่ในจังหวัดที่อยู่บนชายฝั่งทะเลภาคตะวันออกและภาคใต้
นกออกถือเป็นนกประจำถิ่นในประเทศไทย แต่ปริมาณในธรรมชาติพบไม่มากนัก จึงเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
คำรอก
คำรอกหรือตานกกด เป็นไม้ยืนต้นในวงศ์ Connaraceae เปลือกสีน้ำตาลแตกเป็นแผ่นสี่เหลี่ยมหนา กิ่งก้านมีขนละเอียดสีน้ำตาล ใบเดี่ยว ดอกช่อ ออกเป็นกระจุกตามซอกใบ ดอกสีขาว เกสรตัวผู่ 10 อัน ผลสีน้ำตาล มีขน แก่แล้วแตก กิ่งก้านและต้นต้มน้ำดื่มแก้ปวดท้อง ใช้เป็นส่วนผสมของยารักษาหืด ไตพิการ ประดงกินกระดูก
ตำบลบ้านป่า (อำเภอแก่งคอย)
ตำบลบ้านป่า เป็นตำบลหนึ่งในอำเภอแก่งคอย จังหวัดสระบุรี ขนาดประมาณ 31 ตารางกิโลเมตร แยกพื้นที่ออกมาจากตำบลบ้านธาตุและตำบลท่าตูม มีการปกครองแบบองค์การบริหารส่วนตำบล โดยปัจจุบันนายชาลี มีชาติ เป็นกำนันของตำบล ตำบลบ้านป่าแบ่งการปกครองออกเป็น 11 หมู่บ้าน มีประชากรทั้งหมด 10,324 คน เป็นชาย 5,039 คน หญิง 5,285 คน และบ้าน 4,585 หลังคาเรือน
ประวัติ
ก่อนบ้านป่าจะก่อตั้งเป็นตำบลนั้น ในสมัยของพระบาทสมเด็จพระนั่งเกล้าเจ้าอยู่หัว มีประชาชนอพยพมามาจากเวียงจันทร์และหลวงพระบาง ประเทศลาว และจังหวัดอื่น ๆ ในประเทศ ต่อมามีชาวบ้านที่เคยอาศัยบริเวณรอบพระบวรราชวังสีทา ซึ่งตั้งบนตำบลสองคอนในปัจจุบัน ได้ย้ายถิ่นมาอาศัยบริเวณริมฝั่งแม่น้ำป่าสักในเขตบ้านป่า เนื่องจากพระบวรราชวังถูกรื้อ ชาวบ้านตั้งบ้านเรือนและสร้างวัดขึ้น เช่น วัดบ้านป่าเหนือ และประกอบอาชีพค้าขาย เกษตรกรรม และบางส่วนเก็บของป่าขาย โดยการปกครองขึ้นกับตำบลขอนขว้างซึ่งปัจจุบันคือตำบลตาลเดี่ยว ในสมัยของพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตราพระราชบัญญัติลักษณะปกครองท้องที่ ร.ศ. 116 (พ.ศ. 2440) ทำให้อำเภอแก่งคอยและตำบลบ้านป่าถูกยกฐานะขึ้น มีการสันนิฐานว่าแยกออกมาจากการแบ่งร่องแม่น้ำป่าสักจากตำบลบ้านธาตุและตำบลท่าตูม
สภาพทางภูมิศาสตร์
ตำบลบ้านป่ามีพื้นที่ทั้งหมดประมาณ 31.25 ตารางกิโลเมตร หรือประมาณ 19,533 ไร่ เป็นที่ราบโดยทิศตะวันตกติดกับแม่น้ำป่าสัก พื้นที่บางส่วนเป็นที่ราบทับถมของตะกอนแม่น้ำป่าสักโดยมีคลองธรรมชาติภายในสำหรับเกษตรกรรม ทิศเหนือเป็นที่ลุ่มสลับกับภูเขาหินปูนและทิศใต้เป็นภูเขาเตี้ย ตำบลบ้านป่ามีพื้นที่ป่าอยู่ในเขตพื้นที่ป่าสงวนแห่งชาติป่าทับกวางและป่ามวกเหล็ก แปลงที่ 1 และเขตพื้นที่ป่าสงวนแห่งชาติป่าเขาพระ ซึ่งทั้งสองอยู่ในเขตป่าดงพญาเย็น-เขาใหญ่ ตำบลบ้านป่ามีถนนมิตรภาพและทางรถไฟสายตะวันออกเฉียงเหนือตัดผ่าน
ที่ตั้งและอาณาเขต
ตำบลบ้านป่าตั้งอยู่ทางทิศตะวันออกเฉียงเหนือของอำเภอเมืองสระบุรี มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลบ้านป่าเดิมนั้นแบ่งการปกครองตามรูปแบบหมู่บ้านออกเป็น 9 หมู่บ้าน ในปัจจุบันเนื่องจากจำนวนประชากรเพิ่มขึ้น ทำให้แบ่งออกเป็น 11 หมู่บ้าน ดังนี้
รูปแบบการปกครอง
ตำบลบ้านป่ามีรูปแบบการปกครองแบบองค์การบริหารส่วนตำบล ปัจจุบันมีนายชาลี มีชาติ เป็นกำนันของตำบล และนายสนิท ทองวิจิตร เป็นนายกองค์การบริหารส่วนตำบล
โรงเรียนท่าม่วงราษฎร์บำรุง
โรงเรียนท่าม่วงราษฎร์บำรุง กาญจนบุรี เป็นโรงเรียนมัธยมศึกษาที่มีชื่อเสียงแห่งหนึ่งในจังหวัดกาญจนบุรี และเป็นโรงเรียนประจำอำเภอท่าม่วง ตั้งอยู่เลขที่141 หมู่1 ถนนแสงชูโต ตำบลท่าม่วง อำเภอท่าม่วง จังหวัดกาญจนบุรี  มีพื้นที่39ไร่ สังกัดสำนักงานเขตพื้นที่การศึกษามัธยมศึกษาเขต8 สำนักงานคณะกรรมการการศึกษาขั้นพื้นฐาน
หลักสูตรที่เปิดสอน •แผนการเรียนที่1 แผนการเรียนห้องเรียนอัจริยภาพทางด้านวิทยาศาตร์และคณิตศาสตร์(SMEP) •แผนการเรียนที่2 แผนการเรียนห้องเรียนวิทยาศาตร์-คณิตศาสตร์
•แผนการเรียนที่3 แผนการเรียนห้องเรียนภาษาต่างประเทศ เช่น ภาษาจีน ภาษาเกาหลี ภาษาญี่ปุ่น และภาษาพม่า
•แผนการเรียนที่4 แผนการเรียนห้องเรียนคอมพิวเตอร์ธุรกิจ
•แผนเรียนที่5 แผนการเรียนห้องเรียนศักยภาพด้านกีฬา เช่น ฟุตบอล
ปัจจุบันจัดการเรียนการสอนเป็นจำนวน8วิชาเอก
ประวัติ
เดิมอำเภอท่าม่วงไม่มีโรงเรียนมัธยมศึกษา ชาวอำเภอท่าม่วงต้องส่งลูกหลานไปเรียนที่โรงเรียนประจำจังหวัดกาญจนบุรี ซึ่งเป็นระยะทางไกลถึง 12 กิโลเมตร ปีละ 200-300 คน ขณะนั้นการเดินทางลำบากเนื่องจากไม่ค่อยมีรถประจำทาง นายพีรศักดิ์ สุขพงษ์ นายอำเภอท่าม่วง นายสนั่น ประสมทรัพย์ ศึกษาธิการอำเภอท่าม่วง พร้อมกับประชาชนของอำเภอท่าม่วง ได้ประชุมปรึกษาและมีมติเป็นเอกฉันท์ให้ก่อตั้งโรงเรียนมัธยมศึกษาประจำอำเภอท่าม่วงขึ้น โดยได้รับบริจาคเงินจากข้าราชการ พ่อค้า ประชาชน และพระสงฆ์ ได้แก่ เงินงบประมาณจากเงินบำรุงท้องที่ของอำเภอท่าม่วง ก่อสร้างอาคารเรียน 150,000 บาท ประชาชนบริจาค 35,000 บาท และพระครูโสภณประชานารถ มอบที่ดิน สุสานวัดศรีโลหะราษฎร์บำรุง เนื้อที่ 12 ไร่ 2 งาน 18 ตารางวา มูลค่า 20,000 บาท
เมื่ออำเภอได้ที่ดินและงบประมาณแล้วจึงได้ขออนุมัติจัดตั้งโรงเรียนไปยังกรมสามัญศึกษากระทรวงศึกษาธิการและได้รับการอนุมัติให้เปิดโรงเรียนตั้งแต่ปีการศึกษา 2501 (เมื่อวันที่ 17 พฤษภาคม พ.ศ. 2501) และได้สร้างอาคารเรียนไม้แบบ 004 จำนวน 8 ห้องเรียน ก่อสร้างเสร็จเมื่อวันที่ 16 เมษายน พ.ศ. 2502 เปิดรับนักเรียนครั้งแรก ณ โรงเรียนท่าม่วง (โรงเรียนประถมศึกษา) และมีพิธีเปิดป้ายโรงเรียน เมื่อวันที่ 16 กุมภาพันธ์ พ.ศ. 2504 โดยหลวงสวัสดิ์ สารศาสตร์พุทธิ อธิบดีกรมสามัญศึกษา
พ.ศ. 2501 ซื้อที่ดินเพิ่มอีก 22 ไร่ 15.6 ตารางวา รวมเป็นเนื้อที่ 34 ไร่ 2 งาน 33.6 ตารางวา วันที่ 5 มิถุนายน 2539 นายประกิจ ธาราพันธ์ ผู้อำนวยการโรงเรียนท่าม่วงราษฎร์บำรุง และ นายสมชาย  ไขว้พันธ์ นายอำเภอท่าม่วง ขณะนั้น พร้อมทั้งข้าราชการ ได้ร่วมกันหาเงินบริจาคซื้อที่ดินอีก 5 ไร่ เป็นเงิน 3,750,000 บาท ปัจจุบันโรงเรียนมีที่ดินทั้งสิ้น 39 ไร่ 2 งาน 33.6 ตารางวา และได้ก่อสร้างสระว่ายน้ำมาตรฐาน กว้าง 21 เมตร ยาว 50 เมตร ลึก 1.30 เมตร
เหตุการณ์สำคัญ
27 กรกฎาคม พ.ศ. 2555 ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จยังโรงเรียนท่าม่วงราษฎร์บำรุง อำเภอท่าม่วง จังหวัดกาญจนบุรี ทรงเยี่ยมและติดตามผลการดำเนินงานโครงการ ทู บี นัมเบอร์ วัน พร้อมทั้งพระราชทานกำลังใจ และคำแนะนำแก่ สมาชิกใครติดยายกมือขึ้น จากสถานพินิจและคุ้มครองเด็ก และเยาวชนจังหวัดกาญจนบุรี ที่มาเฝ้ารับเสด็จ เพื่อให้สามารถปฏิบัติตนและมีจิตใจที่เข้มแข็ง ไม่หวนกลับไปยุ่งเกี่ยวกับยาเสพติดในการนี้ทรงเปิดศูนย์เพื่อนใจ ทู บี นัมเบอร์ วัน ซึ่งตั้งขึ้นเพื่อเสริมสร้างภูมิคุ้มกันทางจิตใจให้สมาชิก โดยจัดกิจกรรมสร้างสรรค์ในเชิงบวก ทั้งด้านศิลปะ ดนตรี กีฬา เพื่อรณรงค์ต่อต้านสิ่งเสพติดทุกรูปแบบ และพัฒนานักเรียนให้เป็นเยาวชนที่มีคุณภาพโรงเรียนท่าม่วงราษฎร์บำรุง เป็นโรงเรียนมัธยมศึกษา มีนักเรียนกว่า 2,000 คน ดำเนินโครงการ ทู บี นัมเบอร์ วัน เพื่อพัฒนาศักยภาพนักเรียนสู่เป้าหมายเยาวชนรุ่นใหม่ กล้าคิด กล้าทำ กล้าแสดงออก ในแนวทางที่ถูกต้องเหมาะสม และมีค่านิยม “เป็นหนึ่งโดยไม่พึ่งยาเสพติด” โอกาสนี้ทรงร่วมการแสดงคอนเสิร์ตทูบีนัมเบอร์วันกับสมาชิกด้วย
สัญลักษณ์
ดอกไม้ประจำโรงเรียน ชงโค
มาร์ช ท.ม.ร.
คำร้อง-ทำนอง ผอ.สุชาติ อำมฤคขจร
ท่าม่วงราษฎร์บำรุงของชาวท่าม่วงปวงประชา แหล่งศึกษาแหล่งฝึกฝนอนุชนไทย ม่วงเหลืองสถาบันอันยิ่งใหญ่ เตรียมเด็กไทยให้เฟื่องฟูคู่เมืองทอง
ท่าม่วงราษฎร์บำรุงของชาวท่าม่วงปวงประชา แหล่งศึกษาแหล่งฝึกฝนเยาวชนไทย ม่วงเหลืองสถาบันอันยิ่งใหญ่ รักกันไว้ลูกท่าม่วงราษฎร์บำรุง
ทางด่วนเหนือ–ใต้ สายใต้
ทางด่วนเหนือ–ใต้ สายใต้  (Lebuhraya Utara-Selatan Jajaran Selatan) หรือทางด่วนสายกัวลาลัมเปอร์-เซอเริมบัน-มะละกา-โจโฮร์บะฮ์รู เป็นทางส่วนใต้ของทางด่วนเหนือ–ใต้ ซึ่งเป็นทางด่วนที่ยาวที่สุดในประเทศมาเลเซีย มีเส้นทางต่อจาก  และมุ่งไปยังทิศใต้ ทางด่วนสายนี้พาดผ่านในแนวเหนือ–ใต้ ผ่านสี่รัฐในมาเลเซียตะวันตก ได้แก่ รัฐเซอลาโงร์ รัฐเนอเกอรีเซิมบีลัน รัฐมะละกา และรัฐยะโฮร์
โรงเรียนท่าม่วงราษฎร์บำรุง
อ้างอิง
2.http://marchmattayomschoolthailand.blogspot.com/2019/05/blog-post.html?m=1
ภาวะเศรษฐกิจถดถอยครั้งใหญ่
'''ภาวะเศรษฐกิจถดถอยทั่วโลก พ.ศ. 2551–2555''' เป็นการถดถอยทางเศรษฐกิจทั่วโลกที่ชัดเจนซึ่งเริ่มตั้งแต่เดือนธันวาคม พ.ศ. 2550 และทรุดหนักโดยเฉพาะอย่างยิ่งในเดือนกันยายน พ.ศ. 2551 ภาวะเศรษฐกิจถดถอยทั่วโลกกระทบต่อเศรษฐกิจของทั้งโลก โดยบางประเทศเสียหายกว่าประเทศอื่น ภาวะเศรษฐกิจถดถอยดังกล่าวมีลักษณะของความไม่สมดุลในระบบต่าง ๆ และเกิดขึ้นจากวิกฤตการณ์การเงิน พ.ศ. 2550–2551 ผลกระทบข้างเคียงทางเศรษฐกิจของวิกฤตหนี้สาธารณะยุโรป ร่วมกับการเติบโตที่ช้าลงของสหรัฐอเมริกา และจีน ยังเป็นอุปสรรคขัดขวางการเติบโตทางเศรษฐกิจของโลก
การแปลงสินทรัพย์เป็นหลักทรัพย์ของสหรัฐอเมริกา ซึ่งมีความเสี่ยงที่ยากจะประเมิน ถูกวางขายทั่วโลก เครดิตเฟื่องฟูซึ่งมีหลากหลายกว่ายิ่งป้อนฟองสบู่เก็งกำไรในอสังหาริมทรัพย์และหุ้นของบริษัทจำกัด ซึ่งเสริมวิธีปฏิบัติสินเชื่อที่เสี่ยง สถานการณ์ทางการเงินที่ไม่ปลอดภัยยิ่งยุ่งยากขึ้นไปอีกจากการเพิ่มขึ้นของราคาน้ำมันและราคาอาหาร การเกิดความเสียหายจากสินเชื่อซับไพรม์ใน พ.ศ. 2550 เป็นจุดเริ่มต้นของวิกฤตการณ์ และเผยให้เห็นสินเชื่อที่เสี่ยงอื่น ๆ และราคาสินทรัพย์ที่เฟ้อเกิน ความเสียหายจากสินเชื่อเพิ่มขึ้นและการล้มละลายของเลห์แมนบราเธอร์ส (Lehman Brothers) เมื่อวันที่ 15 กันยายน พ.ศ. 2551 ทำให้เกิดความตื่นตระหนกใหญ่ในตลาดสินเชื่อระหว่างธนาคาร วาณิชธนกิจและธนาคารพาณิชย์ขนาดใหญ่และมีฐานมั่นคงจำนวนมากในสหรัฐอเมริกาและยุโรปประสบการขาดทุนใหญ่หลวงและกระทั่งล้มละลาย ทำให้ต้องมีการให้ความช่วยเหลือทางการเงินสาธารณะอย่างใหญ่หลวง
ภาวะเศรษฐกิจถดถอยทั่วโลกนี้ได้ส่งผลให้การค้าระหว่างประเทศลดลงอย่างสาหัส อัตราการว่างงานเพิ่มขึ้นและราคาโภคภัณฑ์ถีบตัวสูงขึ้น ในเดือนธันวาคม พ.ศ. 2551 สำนักวิจัยเศรษฐกิจแห่งชาติ (NBER) ประกาศว่า สหรัฐอเมริกาอยู่ในภาวะเศรษฐกิจถดถอยมาตั้งแต่เดือนธันวาคม พ.ศ. 2551 นักเศรษฐศาสตร์หลายคนทำนายว่า การฟื้นฟูอาจเกิดขึ้นหลัง พ.ศ. 2554 และภาวะเศรษฐกิจถดถอยนี้อาจเป็นครั้งร้ายแรงที่สุดนับตั้งแต่ภาวะเศรษฐกิจตกต่ำครั้งใหญ่ช่วงคริสต์ทศวรรษ 1930 สภาพที่นำสู่วิกฤตการณ์ ซึ่งแสดงลักษณะการเพิ่มขึ้นในราคาสินทรัพย์สูงเกินไป และการเฟื่องฟูที่สัมพันธ์กันในความต้องการทางเศรษฐกิจ ถูกมองว่าเป็นผลของการขยายเวลาของเครดิตที่หาได้ง่าย และข้อบังคับและการควบคุมดูแลที่ไม่เพียงพอ
ภาวะเศรษฐกิจถดถอยนี้ได้นำแนวคิดเศรษฐกิจแบบเคนส์ว่าด้วยการรับมือกับสภาพเศรษฐกิจถดถอยกลับมาอีกครั้ง นโยบายการเงินและการคลังถูกทำให้ผ่อนคลายลงอย่างมากเพื่อสกัดภาวะเศรษฐกิจถดถอยและความเสี่ยงทางการเงิน นักเศรษฐศาสตร์แนะว่า ควรถอนการกระตุ้นทันทีที่เศรษฐกิจฟื้นตัวเพื่อ "ขีดเส้นทางสู่การเติบโตอย่างยั่งยืน"
โรงพยาบาลสมุทรปราการ
โรงพยาบาลสมุทรปราการ เป็นโรงพยาบาลหลักของจังหวัดสมุทรปราการ ประเทศไทย ซึ่งจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค ปัจจุบันยังเป็นสถานที่ฝึกเวชปฏิบัติของนิสิตแพทย์ คณะแพทยศาสตร์ จุฬาลงกรณ์มหาวิทยาลัยและคณะแพทยศาสตร์ มหาวิทยาลัยศรีนครินทรวิโรฒ
ประวัติ
แรกเริ่มเดิมที สถานีอนามัยสมุทรปราการเป็นสถานพยาบาลแห่งแรกในเทศบาลเมืองปากน้ำสมุทรปราการ โดยจุได้ 25 เตียง และดำเนินการโดยเทศบาลนครสมุทรปราการ ครั้นเมื่อวันที่ 1 ธันวาคม พ.ศ. 2493 ได้ย้ายการปฏิบัติการสู่กระทรวงสาธารณสุขและเปลี่ยนชื่อเป็นโรงพยาบาลสมุทรปราการ และเนื่องจากความยากลำบากในการขยาย โรงพยาบาลดังกล่าวจึงได้รับการย้ายไปสถานที่ตั้งปัจจุบัน และเปิดเมื่อวันที่ 27 กันยายน พ.ศ. 2508 โดยปัจจุบันเป็นโรงพยาบาลระดับภูมิภาคที่มีความจุ 594 เตียง ณ พ.ศ. 2565
ทั้งนี้ สถานีขนส่งในเมืองที่ใกล้ที่สุดคือสถานีสายลวด
แลนซ์ อาเชอร์
แลนซ์ แวนซ์ ฮอยท์ (Lance Vance Hoyt) เกิด 28 กุมภาพันธ์ ค.ศ. 1977 นักมวยปล้ำอาชีพชาวอเมริกันที่เคยสังกัดWWEค่ายECW และTNA ในปี2010 ECWได้ถูกเปลี่ยนเป็นNXTทำให้ต้องย้ายมาสังกัดสแมคดาวน์และร่วมทีมกับเคิร์ต ฮอว์กินส์ ต่อมาได้ออกจาก WWE และไปปล้ำที่NJPW และAEW
รอนัลดีนโย
รอนัลดีนโย ลงสนามนัดแรกในเกมทางการของตนเองกับสโมสรเกรมีอู ในประเทศบราซิล ในปี 1998 ต่อมา ในปี 2001 เขาย้ายไปร่วมทีมปารีแซ็ง-แฌร์แม็ง ก่อนจะย้ายร่วมทีมบาร์เซโลนา ในปี 2003 ซึ่งถือเป็นจุดเริ่มต้นของความยิ่งใหญ่ในอาชีพของเขา ในฤดูกาลที่สองของเขากับบาร์เซโลนา เขาได้รับรางวัลนักฟุตบอลยอดเยี่ยมของฟีฟ่าเป็นสมัยแรก โดยบาร์เซโลนาชนะเลิศการแข่งขัน ลาลิกา ในปีนั้น ต่อมาในฤดูกาล 2005-06 ถือเป็นฤดูกาลที่ดีที่สุดของรอนัลดีนโยอย่างแท้จริง โดยเขาสามารถพาทีมชนะเลิศยูฟ่าแชมเปียนส์ลีกได้เป็นครั้งแรกในรอบ 14 ปีของสโมสร และยังป้องกันแชมป์ ลาลิกา เอาไว้ได้ ส่งผลให้เขาได้รับรางวัลนักฟุตบอลยอดเยี่ยมแห่งปีเป็นครั้งที่สอง รวมถึงรางวัลบาลงดอร์ในปีนั้น และภายหลังจากทำประตูอันงดงามได้ในนัดที่พบกับ เรอัลมาดริด ในปีนั้น ทำให้เขาเป็นผู้เล่นบาร์เซโลนาคนที่สองในประวัติศาสตร์ที่ได้รับเสียงปรบมือยกย่องจากแฟนฟุตบอลของเรอัลมาดริด ณ สนามกีฬาซานเตียโก เบร์นาเบว  ต่อจาก ดิเอโก มาราโดนา
ต่อมา ในฤดูกาล 2006-07 บาร์เซโลนาทำได้เพียงคว้าตำแหน่งรองชนะเลิศ ลาลิกา และรอนัลดีนโยยังมีอาการบาดเจ็บรบกวนจนถึงฤดูกาล 2007-08 ทำให้เขาตัดสินใจย้ายไปร่วมทีม เอซี มิลาน ก่อนจะคว้าแชมป์ลีกได้ในปี 2011 และได้กลับไปเล่นอาชีพที่ประเทศบราซิลร่วมกับสโมสร ฟลาเม็งกู และ สโมสรมิไนโร่ ตามด้วยการย้ายไปร่วมทีม เกเรตาโร่ ในเม็กซิโก ก่อนจะกลับมาปิดท้ายการเล่นอาชีพกับสโมสร ฟลูมิเนนเซ่ ในบราซิลในปี 2005 นอกเหนือจากรางวัลผู้เล่นยอดเยี่ยมของฟีฟ่า และรางวัลบาลงดอร์ รอนัลดีนโยยังได้รับรางวัลสำคัญอีกมากมาย อาทิ การติดหนึ่งในผู้เล่นทีมยอดเยี่ยมของ สหภาพสมาคมฟุตบอลยุโรป, รางวัลนักฟุตบอลยอดเยี่ยมประจำทวีปอเมริกาใต้ และในปี 2004 เขาได้รับการจัดอันดับโดย เปเล่ ตำนานรุ่นพี่ทีมชาติบราซิลให้มีชื่ออยู่ใน 1 ใน 100 นักฟุตบอลที่ยิ่งใหญ่ที่สุดที่ยังมีชีวิตอยู่
ในการเล่นให้กับทีมชาติบราซิล เขาลงสนามไปทั้งสิ้น 97 นัด ด้วยผลงาน 33 ประตู และมีส่วนร่วมในการแข่งขันฟุตบอลโลกรอบสุดท้าย 2 สมัยโดยคว้าแชมป์โลกได้ 1 สมัย (ฟุตบอลโลก 2002) และยังคว้าแชมป์ ซีเอเอฟ คอนเฟเดอเรชัน คัพ 1 สมัย (ค.ศ. 2005) ซึ่งเขาได้รับรางวัลนักเตะยอดเยี่ยมในนัดชิงชนะเลิศ และยังเป็นกัปตีนทีมชาติชุดที่คว้าเหรียญทองแดงในการแข่งขันฟุตบอลโอลิมปิกฤดูร้อนใน ค.ศ. 2008
ประวัติ
รอนัลดีนโยเกิดในเมืองโปร์ตูอาแลกรี
(Porto Alegre) เมืองเอกของรัฐฮิวกรังจีดูซูว (Rio Grande do Sul) มารดาของเขาเป็นนางพยาบาล ส่วนบิดาของเขานั้นเป็นทั้งพนักงานอู่ซ่อมเรือและนักฟุตบอล ในวัยเยาว์ ทักษะในการเล่นฟุตบอลของเขาพัฒนาขึ้นอย่างรวดเร็วและสามารถยิงประตูคนเดียว 23 ประตูให้ทีมชนะทีมพื้นเมืองไป 23-0 เขาจึงได้รับรางวัลดาวรุ่งยอดเยี่ยมนักฟุตบอลอายุต่ำกว่า 17 ปีชิงแชมป์โลกที่ประเทศอียิปต์ ปี พ.ศ. 2540
ต่อมาก็มีทีมฟุตบอลต่าง ๆ ยื่นข้อเสนอมาให้เขามากมาย ท้ายที่สุดเขาได้ตัดสินใจเข้าร่วมทีมเกรมีอู ภายหลังถูกซื้อตัวโดยทีมปารีแซ็ง-แฌร์แม็งในลีกฝรั่งเศส หลังจากนั้นเขาต้องการจะย้ายออกจากปารีแซ็ง-แฌร์แม็ง โดยมีเป้าหมายว่าจะไปบาร์เซโลนา ในที่สุดเขาได้ตัดสินใจเข้าร่วมทีมกับบาร์เซโลนาและประสบความสำเร็จอย่างมาก ก่อนจะย้ายมาค้าแข้งกับเอซีมิลาน และปัจจุบันมกราคมปี 2554 ได้ย้ายกลับไปเล่นกับทีมฟลาเมงกูในบราซิล ต่อมาจึงย้ายออกจากฟลาเมงกูที่ไม่ยอมจ่ายค่าเหนื่อยให้แล้วย้ายไปอยู่อัตเลชีกูมีเนย์รูน์
เกียรติประวัติ
รางวัลที่ได้ส่วนตัว
ระดับสโมสร ระดับนานาชาติ
พลประจำยานลำน้ำสงครามพิเศษ
พลประจำยานลำน้ำสงครามพิเศษ (Special warfare combatant-craft crewmen) หรือ สยูอิค (อักษรย่อ: SWCC ) เป็นทีมหน่วยบัญชาการสงครามพิเศษทางเรือสหรัฐที่ดำเนินการและบำรุงคลังของยานขนาดเล็กที่ใช้ในการปฏิบัติภารกิจปฏิบัติการพิเศษ โดยเฉพาะอย่างยิ่งพวกของเนวีซีลสหรัฐ ซีลและสยูอิคมีลักษณะคล้ายกันแต่แยกโปรแกรมการฝึกอบรมเฉพาะทางในฐานทัพเรือสะเทินน้ำสะเทินบกโคโรนาโด การฝึกอบรมสยูอิคเน้นการปฏิบัติการพิเศษในสภาพแวดล้อมทางทะเล สยูอิคได้รับการฝึกครอบคลุมในความเชี่ยวชาญและกลยุทธ์การใช้อาวุธ, เทคนิค และกระบวนการ โดยมุ่งเน้นไปที่การแทรกซึมลับ และการถอนออกของซีล รวมถึงกองกำลังปฏิบัติการพิเศษอื่น ๆ สยูอิคทุ่มเทโดยเฉพาะ การเคลื่อนที่อย่างรวดเร็วในพื้นที่น้ำตื้นที่เรือขนาดใหญ่ไม่สามารถใช้งานได้ ความสามารถของพวกเขารวมถึงการการปฏิบัติโดยตรงผ่านแนวชายฝั่งหรือแม่น้ำ (เช่น การโจมตี, จับกุม และเรือแล่น โดยออกตรวจ, ขึ้นเรือ, ค้นหา และยึด), การลาดตระเวนพิเศษ, ตระเวนชายฝั่ง รวมถึงการสั่งห้ามลักลอบเข้าประเทศอย่างผิดกฎหมายของเรือผู้ต้องสงสัยและยานผิวน้ำ สยูอิคเชี่ยวชาญด้านการเคลื่อนที่อย่างรวดเร็ว เนื่องจาก พวกเขามีการฝึกในระดับสูงในการขับขี่ทางยุทธวิธีและการดำเนินการคุ้มกัน พวกเขาได้ทำภารกิจหลายอย่างควบคู่กับหน่วยซีล ตั้งแต่การลาดตระเวน ไปจนถึงการแทรกซึมลับ และการสกัดแบบเร่าร้อน
หอศิลป์แห่งชาติ
หอศิลป์แห่งชาติ อาจหมายถึง
และ ยังอาจหมายความรวมถึง
เหตุจลาจลในประเทศอังกฤษ พ.ศ. 2554
วันที่ 6 สิงหาคม การเดินขบวนที่มีผู้เข้าร่วมราว 200 คน รวมทั้งญาติของดักแกนและชาวเมืองท้องถิ่นในท็อตแนม หลังได้รับข้อมูลเพียงเล็กน้อยเกี่ยวกับการเสียชีวิตของดักแกน หลายคนในฝูงชนได้มีพฤติกรรมรุนแรงและเกิดการจลาจลขึ้น ช่วงหลายวันต่อมา มีการก่อความวุ่นวายขึ้นในพื้นที่อื่นของนคร ยังได้มีรายงานการทำลายทรัพย์สิน การวางเพลิง การปล้นสะดม และความไม่สงบอย่างรุนแรงในหลายเขตของกรุงลอนดอน มีตำรวจอย่างน้อย 186 คนได้รับบาดเจ็บ วันที่ 8 สิงหาคม พ.ศ. 2554 เหตุจลาจลและปล้นสะดมลุกลามไปถึงเบอร์มิงแฮม ลิเวอร์พูล น็อตติงแฮม บริสตอลและเมดเวย์   มีผู้ถูกจับกุมมากกว่า 1,100 คนตั้งแต่เกิดเหตุการณ์ และตำรวจนครบาลได้รับอำนาจให้ใช้กระสุนพลาสติก (baton round) และหัวดับเพลิงกับผู้ก่อการจลาจลหากเห็นว่าสมควร มีพลเมืองถูกสังหารไปห้าคน
วันที่ 11 สิงหาคม สมาคมบริษัทประกันภัยอังกฤษได้ประเมินว่า เหตุจลาจลดังกล่าวมีมูลค่าความเสียหาย 200 ล้านปอนด์
ภูมิหลังทางประวัติศาสตร์
มีผู้สื่อข่าวคนหนึ่งอธิบายว่าเป็น "ความไม่สงบประเภทนี้ครั้งเลวร้ายที่สุดตั้งแต่เหตุจลาจลบริกซ์ตัน พ.ศ. 2538 ผู้อยู่อาศัยท้องถิ่นแสดงความคิดเห็นว่า ความไม่สงบดังกล่าวเกี่ยวข้องกับความสัมพันธ์ที่ไม่ดีระหว่างตำรวจกับชุมชนผิวดำในกรุงลอนดอน เช่นเดียวกับอีกหลายนครที่มีประชากรชนชั้นกรรมกรอยู่มาก อย่างเช่น เบอร์มิงแฮม ซึ่งมีการจัดการประท้วงจากการเสียชีวิตของคิงสลีย์ บูร์เรลล์ อย่างไรก็ตาม อีกแหล่งข่าวหนึ่งได้ชี้ว่า ผู้ก่อการจลาจลมีเบื้องหลังชาติพันธุ์หลากหลาย และผู้ก่อการจลาจล "ส่วนใหญ่เป็นพวกผิวขาว และหลายคนมีอาชีพ"
นักวิเคราะห์ได้เปรียบเทียบการจลาจลกับการจลาจลบรอดวอเตอร์ฟาร์มใน พ.ศ. 2528 ซึ่งระหว่างนั้น เจ้าหน้าที่ตำรวจ คีธ แบลคลอค ถูกฆาตกรรม ความไม่สงบเกิดขึ้นหลังการเรียกร้องการเรียกร้องให้มีการควบคุมดูแลที่ดีขึ้นของตำรวจนครบาล ซึ่งย้ำการสังเกตซึ่งย้อนกลับไปสู่การฆาตกรรมสตีเฟน ลอว์เรนซ์ และนิวครอสไฟร์ ในเดือนเมษายน พ.ศ. 2554 มีการเดินขบวนอย่างสงบไปยังสกอตแลนด์ยาร์ด อันเป็นผลจากการเสียชีวิตของสไมลีย์ คัลเจอร์ แต่เหตุการณ์ดังกล่าวมีรายงานเพียงเล็กน้อย
นักวิเคราะห์ให้เหตุผลว่าสาเหตุของการจลาจลนั้นมีปัจจัยรวมไปถึงความยากจนและอัตราว่างงานที่สูง ช่องว่างที่เพิ่มขึ้นระหว่างคนรวยกับคนจน วัฒนธรรมแก๊ง และการเลื่อนชั้นทางสังคมที่ต่ำที่สุดในประเทศพัฒนาแล้ว
เขตเฮลเรนอีย์และแฮคนี
ท็อตแนมมีประชากรพหุวัฒนธรรม โดยมีคนหลายกลุ่มชาติพันธุ์อาศัยอยู่ในพื้นที่ ท็อตแนมเป็นแห่งหนึ่งที่มีประชากรแอฟริกา-แคริบเบียนขนาดใหญ่และสำคัญที่สุด ส่วนกลุ่มชาติพันธุ์อื่น อย่างเช่น ชาวโคลอมเบีย, ยุโรปตะวันออก, เคิร์ด, ตุรกี-ไซปรัส, เติร์ก, โซมาเลียและไอริชเองก็เป็นประชากรท้องถิ่นเช่นกัน ท็อตแนมใต้มีรายงานว่าเป็นพื้นที่ที่หลากหลายทางชาติพันธุ์ที่สุดในยุโรป โดยมีผู้อยู่อาศัยพูดถึง 300 ภาษา
ตามข้อมูลของสมาชิกสภาผู้แทนราษฎรอังกฤษ เดวิด แลมมี ท็อตแนมมีอัตราการว่างงานสูงที่สุดในกรุงลอนดอนและสูงเป็นอันดับแปดในทั้งสหราชอาณาจักร และมีอัตราความยากจนสูงที่สุดแห่งหนึ่งในประเทศ จำนวนผู้ที่ตามหาตำแหน่งงานว่างในเฮลเรนอีย์ระบุไว้ที่ 23 คน และ 54 คนในบางรายงาน และยังมีความกลัวว่าความวุ่นวายจะแพร่ขยาไปหลังสโมสรเยาวชนถูกปิดในช่วงเดือนที่ผ่านมา
นอกจากนี้ยังมีความตึงเครียดทางชาติพันธุ์ที่สำคัญระหว่างชุมชนแอฟริกา-แคริบเบียน และสมาชิกสภาผู้แทนราษฎรท้องถิ่น เดวิด แลมมี ระบุว่า "รอยร้าวระหว่างตำรวจและชุมชนได้กลายเป็นร่องลึก"
เหตุวิสามัญฆาตกรรมมาร์ค ดักแกน
เหตุตำรวจวิสามัญฆาตกรรมชายวัย 29 ปี ชื่อว่า มาร์ค ดักแกน ผู้ต้องหาผู้ค้าโคเคนชนิดผลึก (crack cocaine) และสมาชิกของ "สตาร์แก๊ง" ซึ่งว่ากันว่ากำลังถือปืนพกกระสุนเปล่าดัดแปลงซึ่งได้ถูกดัดแปลงให้สามารถยิงกระสุนจริงได้ เกิดขึ้นระหว่างการวางแผนจับกุมเมื่อวันที่ 4 สิงหาคม พ.ศ. 2554 บนสะพานเฟอร์รีเลน ติดกับสถานีท็อตแนมเฮล
เหตุการณ์ดังกล่าวถูกพูดถึงคณะกรรมการอิสระรับเรื่องร้องเรียนการทุจริตของตำรวจ (IPCC) ซึ่งเป็นการปฏิบัติทั่วไปเมื่อมีสาธารณชนเสียชีวิตอันเป็นผลจากการกระทำของตำรวจ ยังไม่เป็นที่ทราบว่าเหตุใดตำรวจจึงพยายามเข้าจับกุมดักแกน แต่ IPCC ว่า การวางแผนจับกุมเป็นส่วนหนึ่งของปฏิบัติการตรีศูล หน่วยซึ่งสืบสวนสอบสวนอาชญากรรมปืนในกรุงลอนดอน ปฏิบัติการตรีศูลมีความชำนาญในการต่อสู้กับอาชญากรรมปืนที่เกี่ยวข้องกับการค้ายาเสพติดผิดกฎหมาย
เพื่อนและญาติของดักแกนอ้างว่าเขาไม่มีอาวุธ IPCC ระบุว่า ดักแกนมีปืนพกที่มีกระสุน และไม่มีหลักฐานว่าดักแกนยิงเข้าใส่ตำรวจ หลังเหตุยิงกันดังกล่าว สื่อได้รายงานอย่างกว้างขวางว่าพบปลอกกระสุนฝังอยู่ในวิทยุตำรวจ ซึ่งส่อว่าดักแกนยิงเข้าใส่ตำรวจ
การเดินขบวนประท้วง
วันที่ 6 สิงหาคม มีการจัดการเดินขบวนประท้วง ซึ่งเดิมเป็นไปโดยสันติ เริ่มที่บรอดวอเตอร์ฟาร์ม และสิ้นสุดที่สถานีตำรวจท็อตแนม การเดินขบวนดังกล่าวจัดโดยเพื่อนและญาติของดักแกนผู้ร้องขอความเป็นธรรมให้แก่ครอบครัว กลุ่มที่มีอยู่ประมาณ 200 คน ที่เดินขบวนมายังสถานีตำรวจนั้น รวมไปถึงผู้อยู่อาศัยท้องถิ่น ผู้นำชุมชนและสมาชิกครอบครัวดักแกน ซึ่งต้องการพูดคุยกับเจ้าหน้าที่ตำรวจท้องถิ่นอาวุโส พวกเขาอยู่หน้าสถานีตำรวจหลายชั่วโมงนานกว่าที่วางแผนไว้เพราะไม่พอใจกับท่าที่ตอบสนองของตำรวจต่อคำถามของพวกเขา ตามข้อมูลของพยาน ฝูงชนที่หนุ่มกว่าและก้าวร้าวกว่ามาถึงที่เกิดเหตุช่วงค่ำ และมีบางคนถืออาวุธด้วย ความรุนแรงเกิดขึ้นเมื่อมีข่าวลือว่าตำรวจทำร้ายเด็กหญิงวัย 16 ปีคนหนึ่ง
==ลำดับเหตุการณ์ ==
สถานีเพชรบุรี
สถานีเพชรบุรี อาจหมายถึง
ช้าง อินเตอร์เนชั่นแนล เซอร์กิต
บุรีรัมย์ อินเตอร์เนชันแนล เซอร์กิต (Buriram International Circuit, ย่อ: BRIC) หรือ ช้าง อินเตอร์เนชั่นแนล เซอร์กิต (ชื่อตามบริษัทเบียร์ช้าง ซึ่งเป็นผู้สนับสนุนหลักของสนามในปัจจุบัน) เป็นสนามแข่งรถมาตรฐานสมาพันธ์รถยนต์นานาชาติ (FIA) ในประเทศไทย ตั้งอยู่ด้านทิศตะวันตกของช้างอารีนา ตำบลอิสาณ อำเภอเมืองบุรีรัมย์ จังหวัดบุรีรัมย์
ในวันที่ 24 กันยายน 2557 สนามช้างได้รับการรับรองจากสมาพันธ์รถยนต์นานาชาติ ว่าเป็นสนามแข่งรถระดับมาตรฐาน เอฟไอเอ เกรด 1 (FIA Grade 1) ซึ่งเป็นระดับสนามที่อนุญาตให้ใช้จัดการแข่งขันรถสูตรหนึ่ง (ฟอร์มูลาวัน) ได้
ในวันที่ 7 ตุลาคม 2557 สนามช้างได้รับการรับรองจากสมาพันธ์จักรยานยนต์นานาชาติ (FIM) ว่าเป็นสนามแข่งรถระดับมาตรฐาน เอฟไอเอ็ม เกรด เอ (FIM Grade A) ซึ่งเป็นระดับสนามที่อนุญาตให้ใช้จัดการแข่งขันโมโตจีพีได้
เมื่อวันที่ 29 สิงหาคม 2557 กิจกรรม "พัฒนาเมืองบุรีรัมย์ สู่เมืองกีฬามาตรฐานโลก" นายเนวิน ชิดชอบ ประธานที่ปรึกษาโครงการสนามแข่งรถช้าง อินเตอร์เนชั่นแนล เซอร์กิต ร่วมกับหอการค้าจังหวัดบุรีรัมย์จัดขึ้น เพื่อเป็นการปลุกให้ชาวบุรีรัมย์ตื่นตัวกับการลงทุนทำธุรกิจ และร่วมกันพัฒนาเมืองบุรีรัมย์สู่การเป็นเมืองท่องเที่ยวหลัก พร้อมทั้งประกาศยกระดับเมืองบุรีรัมย์สู่การเป็นมหานครแห่งกีฬาระดับโลก ทั้งนี้ นายเนวินได้เปิดให้ชาวบุรีรัมย์เข้าชมสนามแข่งรถระดับโลกมูลค่ากว่า 2 พันล้านบาท แห่งแรกและแห่งเดียวในไทย ซึ่งมีกำหนดการเปิดสนามแข่งขันอย่างเป็นทางการ ในวันที่ 4 ตุลาคม พ.ศ. 2557
การแข่งขัน โมโตจีพี ฤดูกาล 2018 จะจัดขึ้นที่สนามช้าง อินเตอร์เนชั่นแนล เซอร์กิต ระหว่างวันที่ 5-7 ตุลาคม พ.ศ. 2561 ซึ่งเป็นสนามที่ 15 จากทั้งหมด 19 สนาม นับเป็นการจัดแข่งขันโมโตจีพีครั้งแรกในประเทศไทย โดยมีการเซ็นสัญญาจัดการแข่งขันเป็นเวลา 3 ปี (พ.ศ. 2561 - พ.ศ. 2563)
ส่วนรถสูตรหนึ่ง (ฟอร์มูลาวัน) นั้นยังไม่มีแผนที่จะจัด แต่ก็ได้เสนอแนะว่าหากรัฐบาลหรือเอกชนรายอื่นจะจัดการแข่งขันฟอร์มูลาวันขึ้นในประเทศไทยก็สามารถใช้สนามช้างได้
วงศ์ถอบแถบ
วงศ์ถอบแถบหรือ (En:Connaraceae) เป็นวงศ์ของพืชมีดอก มีสมาชิก 16 สกุลและราว 350 สปีชีส์
คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม
คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม (อังกฤษ : Faculty of Fine-Applied Arts and Cultural Science, Mahasarakham University) เป็นหน่วยงานระดับคณะวิชาสังกัดมหาวิทยาลัยมหาสารคาม จัดตั้งขึ้นเป็นลำดับที่ 11 ของมหาวิทยาลัยโดยมติสภามหาวิทยาลัยมหาสารคามเมื่อวันที่ 21 กุมภาพันธ์ พ.ศ. 2545 แต่เดิมคือวิชาเอกศิลปศึกษา ภาควิชาทัศนศิลป์และศิลปะการแสดง สังกัดคณะมนุษยศาสตร์ มหาวิทยาลัยศรีนครินทรวิโรฒ วิทยาเขตมหาสารคาม ซึ่งก่อตั้งในปี 2523 ต่อมาได้พัฒนาเป็นคณะศิลปกรรมศาสตร์ในปี 2545 และในภายหลังได้รวมกับคณะวัฒนธรรมศาสตร์ โดยคณะฯ ตั้งอยู่ทั้ง 2 วิทยาเขต ได้แก่ อาคารศิลปกรรมศาสตร์ ตั้งอยู่ที่เขตพื้นที่ขามเรียง (ม.ใหม่) และอาคารวัฒนธรรมศาสตร์ ตั้งอยู่ที่ เขตพื้นที่ในเมือง (ม.เก่า) ปัจจุบันได้เปิดหลักสูตรการเรียนการสอนครอบคลุมทั้งในระดับปริญญาตรี ปริญญาโท และปริญญาเอก
ช้าง อินเตอร์เนชั่นแนล เซอร์กิต
รูปภาพ
<Gallery> ไฟล์:Buriram circuit map.svg|แบบแปลนของสนามแข่งช้าง อินเตอร์เนชั่นแนล เซอร์กิต ไฟล์:Marc Márquez 2018 Buriram 6.jpg|Marc Márquez at Buriram International Circuit ไฟล์:Marc Márquez wins the race 2018 Buriram.jpg|Finish line of the Circuit ไฟล์:Dani Pedrosa leads the group 2018 Buriram.jpg|S-curve at the Circuit ไฟล์:Dani Pedrosa 2018 Buriram.jpg|Dani Pedrosa riding his Repsol Honda at Buriram International Circuit </Gallery>
คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม
วิชาเอกศิลปศึกษา คณะมนุษยศาสตร์
ต่อมาเมื่อวิทยาลัยวิชาการศึกษามหาสารคามยกฐานะเป็นมหาวิทยาลัยศรีนครินทรวิโรฒ วิทยาเขตมหาสารคาม ตามพระราชบัญญัติมหาวิทยาลัยศรีนครินทรวิโรฒ ในวันที่ 29 มิถุนายน พ.ศ. 2517 ได้มีพระราชกฤษฎีกาแบ่งส่วนราชการจัดตั้งให้เป็นคณะ จึงได้มีการแยกคณะวิชามนุษยธรรมศึกษาและสังคมศาสตร์ออกเป็น 2 คณะ คือ "คณะมนุษยศาสตร์ (Faculty of Humanities)" และ"คณะสังคมศาสตร์ (Faculty of Social Sciences)" โดยขึ้นตรงกับสำนักงานคณบดีที่ตั้งอยู่ประสานมิตร (ที่ตั้งหลักของคณะ) วิชาโทศิลปศึกษาจึงได้โอนย้ายมาสังกัดคณะมนุษยศาสตร์และได้พัฒนาเป็นวิชาเอกศิลปศึกษา (สาขาศิลปศึกษา) ในปี พ.ศ. 2523 ถึงปีการศึกษา 2541
ภาควิชาทัศนศิลป์และศิลปะการแสดง คณะมนุษยศาสตร์และสังคมศาสตร์
ต่อมามหาวิทยาลัยศรีนครินทรวิโรฒ วิทยาเขตมหาสารคามได้ยกฐานะเป็น "มหาวิทยาลัยมหาสารคาม" ในวันที่ 9 ธันวาคม พ.ศ. 2537 จึงได้มีการควบรวมคณะมนุษยศาสตร์และคณะสังคมศาสตร์เข้าด้วยกันเป็นหน่วยงานเดียวคือ "คณะมนุษยศาสตร์และสังคมศาสตร์ มหาวิทยาลัยมหาสารคาม" ใช้ชื่อภาษาอังกฤษว่า "Faculty of Humanities and Social sciences, Mahasarakham University" คณาจารย์สาขาศิลปศึกษา ก็ได้เปิดหลักสูตรสาขาวิชาจิตรกรรมขึ้นอีกหลักสูตรหนึ่งซึ่งเป็นหลักสูตรที่มีนิสิตและบัณฑิตเพียงรุ่นเดียวด้วย
ในปีการศึกษา 2539 หลักสูตรจิตรกรรมได้ถูกปรับเป็นหลักสูตรทัศนศิลป์ และในปีเดียวกันนี้เอง สาขาวิชาศิลปศึกษาได้รวมกันกับสาขาวิชาดุริยางคศิลป์ ตั้งเป็น “ภาควิชาทัศนศิลป์และศิลปะการแสดง” สังกัดคณะมนุษยศาสตร์และสังคมศาสตร์ และได้สร้างหลักสูตรสาขานาฏศิลป์ขึ้นมาในภาควิชาในปี พ.ศ. 2540 นั่นเอง ทำให้ภาควิชาทัศนศิลป์และศิลปะการแสดง จึงมี 3 กลุ่มสาขาวิชา คือ ทัศนศิลป์ ดุริยางคศิลป์ และนาฏศิลป์
คณะศิลปกรรมศาสตร์
ต่อมาในปี พ.ศ. 2540 ภาควิชาทัศนศิลป์และศิลปะการแสดงได้ร่วมกับสาขาวิชาสถาปัตยกรรมศาสตร์ ในสังกัดคณะมนุษยศาสตร์และสังคมศาสตร์ เพื่อนำเสนอ “โครงการจัดตั้งคณะศิลปกรรมศาสตร์และสถาปัตยกรรมศาสตร์ มหาวิทยาลัยมหาสารคาม” โดยเปิดหลักสูตรจัดการศึกษา 5 สาขาวิชา ได้แก่ สาขาวิชาทัศนศิลป์ สาขาวิชาดุริยางคศิลป์ สาขาวิชานาฏยศิลป์ สาขาวิชานฤมิตศิลป์ และสาขาวิชาสถาปัตยกรรมศาสตร์
ในปี พ.ศ. 2541 หลักสูตรสาขาวิชานฤมิตศิลป์และสาขาวิชาสถาปัตยกรรมศาสตร์ ได้ขอแยกตัวออกไปและจัดตั้งเป็นคณะสถาปัตยกรรมศาสตร์ ผังเมืองและนฤมิตศิลป์ และได้รับอนุมัติจัดตั้งเป็น “คณะสถาปัตยกรรมศาสตร์ ผังเมืองและนฤมิตศิลป์” ในวันที่ 1 กรกฎาคม พ.ศ. 2543 โครงการจัดตั้งคณะศิลปกรรมศาสตร์ จึงดำเนินการโดย 3 สาขาวิชาหลัก คือ ทัศนศิลป์ ดุริยางคศิลป์ และนาฏศิลป์ และได้เสนอขอเป็นคณะวิชา ซึ่งนายมีชัย ฤชุพันธุ์ นายกสภามหาวิทยาลัยมหาสารคาม ได้ออกประกาศมหาวิทยาลัยมหาสารคาม ลงวันที่ 21 กุมภาพันธ์ พ.ศ. 2545 เรื่อง “จัดตั้งคณะศิลปกรรมศาสตร์” โดยไม่เป็นส่วนราชการตามความในมาตร 6 และมาตรา 7 แห่งพระราชบัญญัติมหาวิทยาลัยมหาสารคาม พ.ศ. 2537 ความว่า
ส่งผลให้ในวันที่ 21 กุมภาพันธ์ พ.ศ. 2545 สภามหาวิทยาลัยมหาสารคามได้มีมติให้จัดตั้ง “คณะศิลปกรรมศาสตร์ มหาวิทยาลัยมหาสารคาม” ใช้ชื่อภาษาอังกฤษว่า “Faculty of Fine and Applied arts, Mahasarakham University ” และให้ถือว่าวันที่ 21 กุมภาพันธ์ของทุกปีเป็นวันสถาปนาคณะศิลปกรรมศาสตร์ มหาวิทยาลัยมหาสารคาม ในปีการศึกษา 2549 ได้มีการจัดการเรียนการสอนในระดับบัณฑิตศึกษา จำนวน 2 หลักสูตร ได้แก่ หลักสูตรศิลปกรรมศาสตรมหาบัณฑิต สาขวิชาทัศนศิลป์ และดุริยางคศิลป์
ในปีการศึกษา 2550 หลักสูตรศิลปกรรมศาสตรมหาบัณฑิต สาขาวิชาดุริยางคศิลป์ และหลักสูตรศิลปกรรมศาสตรบัณฑิต สาขาวิชาดุริยางคศิลป์ ได้ขอแยกตัวออกไปเพื่อจัดตั้งเป็นวิทยาลัยดุริยางคศิลป์
คณะวัฒนธรรมศาสตร์
ปี พ.ศ. 2553 ผู้ช่วยศาสตราจารย์ ดร.ทรงคุณ จันทจร และคณาจารย์  ได้ดำเนินการริเริ่มและดำเนินการขอจัดตั้งคณะวัฒนธรรมศาสตร์ จากเดิมที่เป็นสาขาวิชาวัฒนธรรมศาสตร์ โดยได้ดำเนินการตามขั้นตอนการขอจัดตั้งส่วนงานภายในจนสามารถจัดตั้งคณะวัฒนธรรมศาสตร์ได้เป็นที่สำเร็จ ในปี พ.ศ. 2554 การจัดตั้งคณะวัฒนธรรมศาสตร์โดยมีบุคคลสำคัญที่ให้การสนับสนุน คือ ท่านอธิการบดีมหาวิทยาลัยมหาสารคาม ผู้ช่วยศาสตราจารย์ ดร.ศุภชัย สมัปปิโต และท่านนายกสภามหาวิทยาลัยมหาสารคาม ท่านอำนวย ปะติเส ซึ่งบุคคลทั้งสามถือได้ว่าเป็นบุคคลริเริ่มในการก่อตั้งคณะวัฒนธรรมศาสตร์ โดยมหาวิทยาลัยมีมติให้จัดตั้งคณะวัฒนธรรมศาสตร์เป็นส่วนงานภายในของมหาวิทยาลัยมหาสารคาม ในการประชุมสภามหาวิทยาลัยมหาสารคามครั้งที่ 1/2554 เมื่อวันที่ 28 มกราคม พ.ศ. 2554 ให้มีชื่อเรียกว่า “คณะวัฒนธรรมศาสตร์ มหาวิทยาลัยมหาสารคาม” ภาษาอังกฤษคือ “Faculty of Cultural science, Mahasarakham University” และถือได้ว่าเป็นวันก่อตั้งคณะวัฒนธรรมศาสตร์ นับเป็นคณะวัฒนธรรมศาสตร์คณะแรกของประเทศไทยและเป็นหน่วยงานลำดับที่ 19 ของมหาวิทยาลัย
คณะศิลปกรรมศาสตร์และวัฒนธรรมศาสตร์
ปีการศึกษา 2563 มหาวิทยาลัยมหาสารคามมีมติให้ยุบคณะวัฒนธรรมศาสตร์ พร้อมทั้งโอนกิจการภายในของคณะไปรวมกับคณะศิลปกรรมศาสตร์ และเปลี่ยนชื่อเป็น “คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม” ภาษาอังกฤษคือ “Faculty of Fine-Applied Arts and Cultural Science, Mahasarakham University”  ตามประกาศมหาวิทยาลัยมหาสารคาม
อัตลักษณ์
คณะศิลปกรรมศาสตร์และวัฒนธรรมศาสตร์ มีสิ่งศักดิ์สิทธิ์ที่เคารพบูชาทั้งสองพื้นที่ กล่าวคือ พระพิฆเนศวร องค์สำเร็จนิรันดร์ ปั้นต้นแบบโดย ผู้ช่วยศาสตราจารย์ สันติสุข แหล่งสนาม ปั้นต้นแบบจากภาพร่างเดิมของศาสตรเมธี นนทิวรรธน์ จันทะนะผลิน หล่อด้วยโลหะเนื้อดี ขนาดหน้าตักกว้าง 113 เซนติเมตร สูง 215 เซนติเมตร ประดิษฐาน ณ พระแท่นประทับประกอบป้ายศาสตร์และศิลป์ของคณะเมื่อวันที่ 9 กันยายน พ.ศ. 2563 และประกอบพิธีบวงสรวง เบิกเนตร และเทวาภิเษกอย่างยิ่งใหญ่ ในวันที่ 14 พฤศจิกายน พ.ศ. 2563 ตรงกับวันแรม 14 ค่ำ เดือน 12 เวลา 13.00-16.30 น. โดยพระมหาราชครูพิธีศรีวิสุทธิคุณ (ชวิน รังสีพราหมณกุล) เป็นผู้ดำเนินพิธีเทวาภิเษก นอกจากนี้ ยังได้รับความเมตตาจะพระเถรานุเถระสำคัญของภาคอีสาน มาทำพิธีพุทธาภิเษกองค์พระพิฆเนศวรเช่นกัน กอปรด้วย หลวงปู่หนูอินทร์ กิตติสาธร หลวงปู่จื่อ พันธมุตโต หลวงปู่ขำ เกสาโร หลวงปู่เจ (บุญมา) กตปุญโญ พระอาจารย์มนูญชัย มนุญญพโล เป็นต้น
ส่วนคณะศิลปกรรมศาสตร์และวัฒนธรรมศาสตร์พื้นที่ในเมือง มีพระพุทธรูปโลหะสำริดแบบอีสานล้านช้างปางเปิดโลก ที่งดงาม ศักดิ์สิทธิ์ และมีเอกลักษณ์ที่สะท้อนตัวตนของศิลปวัฒนธรรมอีสานล้านช้าง ขนาดความสูง 3 เมตร  ประทับบนพระแท่นประกอบป้ายคณะ พระแท่นดังกล่าวถูกออกแบบให้แฝงคติธรรม เปิดแผ่นหลังองค์พระปฏิมา ให้พุทธศาสนิกชนและสาธารณชนทั่วไปได้เคารพสักการะ พร้อมกับมา “ปิดทองหลังองค์พระปฏิมา” ตามกระแสพระราชดำรัส ของพระบาทสมเด็จพระเจ้าอยู่หัวรัชกาลที่ 9 ที่ทรงตรัสไว้เป็นแนวทางการกระทำความดีแก่ปวงชนชาวไทย
สีทอง สีเทาเงิน
หน่วยงานภายใน
คณะศิลปกรรมศาสตร์และวัฒนธรรมศาสตร์ แบ่งการบริหารหน่วยงานภายในได้ดังนี้
ทำเนียบคณบดี
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
สถานที่ตั้งและพื้นที่
คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคามตั้งอยู่ทั้ง 2 เขตพื่นที่โดยส่วนคณะศิลปกรรมศาสตร์ ตั้งอยู่ที่เขตพื่นที่ขามเรียง เลขที่ 41 หมู่ 20 จำบลขามเรียง อำเภอกันทรวิชัย ระหว่างคณะสถาปัตยกรรมศาสตร์ฯและคณะการบัญชีและการจัดการ และส่วนคณะวัฒนธรรมศาสตร์ ตั้งอยู่ที่เขตพื้นที่ในเมือง เลขที่ 269 หมู่ 2 ถนนนครสวรรค์ ตำบลตลาด อำเภอเมือง จังหวัดมหาสารคาม ระหว่างคณะศึกษาศาสตร์และสถาบันวิจัยศิลปะและวัฒนธรรมอีสาน
เมื่อวันที่ 8 สิงหาคม 2540 มหาวิทยาลัยมหาสารคาม ได้ก่อสร้างอาคารเรียนรวมคณะศิลปกรรมศาสตร์ ขึ้น สร้างแล้วเสร็จเมื่อวันที่ 4 สิงหาคม 2544 วงเงินก่อสร้าง 97,000,000 บาท ผู้ออกแบบโดยบริษัท CAPE บริษัทผู้รับจ้าง หจก. กำจรกิจก่อสร้าง การใช้ประโยชน์ใช้เป็นอาคารเรียนของคณะศิลปกรรมศาสตร์ ลักษณะอาคาร เป็นอาคารคอนกรีตเสริมเหล็ก สูง 4 ชั้น พื้นที่ใช้สอย 12,000 ตารางเมตร
ปัจจุบันอาคารเรียนรวมศิลปกรรมศาสตร์ ได้เป็นที่ทำการสำนักงานคณะศิลปกรรมศาสตร์และวัฒนธรรมศาสตร์
วงโปงลางศิลป์อีสาน
วงโปงลางศิลป์อีสานเดิมชื่อวงแคนเงิน พ.ศ. 2544 ก่อตั้งขึ้นจากสโมสรนิสิต คณะศิลปกรรมศาสตร์ มหาวิทยาลัยมหาสารคาม เพื่อเป็นกิจกรรมเสริมหลักสูตรของมหาวิทยาลัย โดยการรวมกลุ่มของนิสิตสาขาดุริยางคศิลป์ สาขาศิลปะการแสดง และสาขาทัศนศิลป์ ของคณะศิลปกรรมศาสตร์ ในช่วงปี พ.ศ. 2549 สำนักนันทนาการ กรมพลศึกษา กระทรวงการท่องเที่ยวและกีฬา ได้จัดการประกวดดนตรีพื้นบ้านขึ้น ผลการประกวดในปีนี้วงโปงลางศิลป์อีสานซึ่งเป็นการเข้าร่วมเป็นครั้งแรกได้รับรางวัลชนะเลิศ จากนั้นวงศิลป์อีสานจึงได้ร่วมแข่งขันในทุก ๆ จนปี พ.ศ. 2557 วงโปงลางศิลป์อีสานก็ได้รับรางวัลชนะเลิศในการประกวดอีกครั้งหนึ่ง
สานสัมพันธ์ 3 ศิลป์
“โครงการสานสัมพันธ์ 3 ศิลป์” เป็นโครงการที่จัดขึ้นจากความร่วมมือของคณะสถาปัตยกรรมศาสตร์ ผังเมืองและนฤมิตศิลป์ คณะศิลปกรรมศาสตร์และวัฒนธรรมศาสตร์ และวิทยาลัยดุริยางคศิลป์ โดยมีกิจกรรมต่าง ๆ มากมาย อาทิเช่น พิธีบายศรี สู่ขวัญ กีฬาสานสัมพันธ์ และงานเลี้ยงต้อนรับให้กับนิสิตใหม่ บริเวณคอร์ดกลางคณะสถาปัตยกรรมศาสตร์ ผังเมืองและนฤมิตศิลป์ เพื่อให้คณาจารย์และนิสิตรุ่นพี่ได้แสดงความต้อนรับให้กับนิสิตใหม่ การจัดกิจกรรมในครั้งนี้ เพื่อเป็นการเชื่อมความสัมพันธ์ สร้างความสมัครสมานสามัคคี และเป็นวัฒนธรรมที่ดีงาม ระหว่าง 3 คณะต่อไป
ตูโปเลฟ ตู-28
ตูโปเลฟ ตู-28/ตู-128 (Tupolev Tu-28 Fiddler) (นาโต้เรียกมันว่าฟิดเดลอร์) เป็นเครื่องบินสกัดกั้นพิสัยไกลที่ออกแบบโดยสหภาพโซเวียตเมื่อทศวรรษที่ 1960 มันยังคงเป็นเครื่องบินขับไล่ที่ใหญ่ที่สุดของโลก
การออกแบบและการผลิต
หัวหน้าการสร้างตูโปเลฟ ตู-28 คือไอ เนซวัล ตู-102ทำการบินครั้งแรกในปีพ.ศ. 2502 พร้อมกับรุ่นที่เริ่มปฏิบัติการ ตู-28พีที่เข้าสู่การผลิตในปีพ.ศ. 2506 ต่อมามันถูกแทนที่ในการผลิตโดยตู-128 แบบสุดท้าย
ด้วยการใช้พื้นฐานจากเครื่องบินทิ้งระเบิดเหนือเสียงตู-98 ที่ไม่ประสบความสำเร็จ มันมีปีกลู่ขนาดใหญ่ที่ด้านใต้มีล้ออยู่ภายในปีกและปีกหางแนวนอน มีเครื่องยนต์ไอพ่นเทอร์โบ ไลยูก้า เอแอล-7เอฟ-2 สองเครื่องยนต์ติดอยู่ที่ลำตัว ไม่เหมือนกับตู-22 ที่มันนั้นไม่มีห้องเก็บอาวุธภายในลำตัว อาวุธจะติดตั้งอยู่ที่ใต้ปีกพร้อมกับมีลำตัวไว้เพื่อถังเชื้อเพลิงขนาดใหญ่ ตู-28พีมีสองที่นั่งเรียงกันพร้อมฝาเปิดที่แยกจากกัน
ผู้เชี่ยวชาญฝั่งตะวันตกคิดว่าตู-102 มีเรดาร์ที่ท้องขนาดใหญ่ แต่ส่วนที่นูนนั้นจริงๆ แล้วเป็นเพียงอุปกรณ์ทดสอบเท่านั้น การผลิตตู-28พีให้มีส่วนคล้ายโดมที่เรียกว่าเรโดม (radome) สำหรับเรดาร์ที่เรียกว่าสเมิร์ช (Smerch) ซึ่งมีระยะตรวจจับได้ประมาณ 50 กิโลเมตรและล็อกเป้าหมายได้ประมาณ 40 กิโลเมตร ถึงแม้ว่าพลังเรดาร์ของมันจะดี เครื่องบินก็ยังต้องพึ่งพาการสกัดกั้นที่ควบคุมจากพื้นดินเพื่อชี้เป้าให้กับนักบิน หลายปีต่อมามันมักทำงานคู่กับตู-126 ในฐานะเครื่องบินสกัดกั้นตู-28พีจึงไม่มีระบบต่อต้านอิเลคทรอนิกหรือระบบป้องกันอื่นๆ ไม่มีแม้กระทั่งเรดาร์เตือนภัยอย่างของซุคฮอย
ตู-128 เป็นเครื่องบินสกัดกั้นสมบูรณ์และด้วยน้ำหนักบรรทุกที่ปีกที่สูง ระบบอิเลคทรอนิกที่ไม่ทันสมัย และทัศนวิสัยที่แย่ ทำให้มันเป็นเครื่องบินที่ไม่คล่องแคล่วอย่างไม่ต้องสงสัย มันถูกมอบหมายให้โจมตีเครื่องบินทิ้งระเบิดของนาโต้เป็นหลัก อย่าง บี-52 ไม่ใช่การต่อสู้กับเครื่องเครื่องินขนาดเล็กลำอื่น
ประวัติการใช้งาน
ตู-28 ได้รับการรายงานต่อสาธารณะในการต่อสู้เพียงครั้งเดียวโดยได้ทำลายบอลลูนสอดแนมของนาโต้ไปเท่านั้น แต่ในภารกิจสกัดกั้นการสอดแนมมักจะไม่รายงาน เป็นไปได้ว่าอาจมีหลายเหตุการณ์ที่ไม่เคยเปิดเผยต่อสาธารณะ
เครื่องบินทั้งหมดยังคงอยู่ในประจำการจนถึงทศวรรษที่ 1980 ตู-128 ได้ถูกปลดประจำการเพื่อเครื่องบินที่ใหม่กว่าอย่างมิก-31 แม้ว่ามีจำนวนเล็กน้อยที่ยังคงอยู่ในปลายปีพ.ศ. 2535
รุ่งอรุณ
รุ่งอรุณ (Chinese trumpet vine) เป็นพันธุ์ไม้พื้นเมืองของประเทศจีนตอนใต้ อยู่ในวงศ์แคหางค่าง และอยู่ในสกุล Campsis
เดิมรุ่งอรุณมีชื่อวิทยาศาสตร์ว่า Bignonia grandiflora Thunb. ตั้งแต่ปี พ.ศ. 2327 โดย คาร์ล ปีเตอร์ ธุนแบร์ก นักธรรมชาติวิทยาชาวสวีเดน ตีพิมพ์ผลงานในหนังสือ "Flora Japonica" แต่ในปี พ.ศ. 2437 คาร์ล โมริซ ชูมันน์ พบว่ารุ่งอรุณน่าจะถูกจัดในสกุล Campsis มากกว่า จึงได้ตีพิมพ์ย้ายรุ่มอรุณมาอยู่ในสกุล Campsis
รุ่งอรุณนั้นจากการศึกษาทางสัณฐานวิทยาและชีวโมเลกุลพบว่ารุ่งอรุณและมธุลดาเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน
ความหมายของชื่อ
ชื่อวิทยาศาสตร์ของรุ่งอรุณที่ว่า Campsis grandiflora โดยชื่อสกุลที่ว่า "Campsis" มาจากภาษากรีกว่า "kampe" ที่แปลว่า โค้งงอ (something bent) สื่อถึงพืชที่มีหลอดดอกยาวและโค้ง ส่วนชื่อชนิดว่า "grandiflora" มาจากภาษาละติน แปลว่า ดอกขนาดใหญ่
ลักษณะทางพฤกษศาสตร์
รุ่งอรุณเป็นไม้พุ่มกึ่งเลื้อย ผลัดใบ ขนาดกลาง อายุหลายปี เลื้อยไปได้ไกลถึง 6 เมตร บางครั้งพบมีรากพิเศษขึ้นเป็นกระจุกรอบข้อ ใบประกอบแบบขนนกปลายคี่ ออกตรงข้ามสลับตั้งฉาก ใบย่อย 4-5 คู่ ปลายใบแหลม ขอบใบ หยักฟันเลื่อย ดอกออกเป็นช่อกระจุกตามซอกใบและปลายยอด ดอกรูปกรวยมี 4-10 ดอกย่อย กลีบดอกสีส้มอมแดง โคนกลีบเชื่อมติดกันเป็นหลอด ปลายกลีบแผ่ออกเป็น 5 กลีบ กลีบมีสีส้มเข้มเป็นแนวยาว เส้นผ่าศูนย์กลางดอกบาน 4-5 เซนติเมตร
การขยายพันธุ์
รุ่งอรุณขยายพันธุ์ได้ง่ายโดยการปักชำกิ่ง ชอบแสงแดดจัด ดินร่วนระบายน้ำได้ดี สามารถให้ร่มเงาได้ดี ควรปลูกในที่แสงแดดจัดจะทำให้ดอกดกและออกดอกตลอดปี
กีฬาแฮนด์บอลหญิงในโอลิมปิกฤดูร้อน 2016 – รอบคัดเลือก
การแข่งขันกีฬาแฮนด์บอลหญิงในโอลิมปิกฤดูร้อน 2016 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 12 ทีม การคัดเลือกสิ้นสุดเมื่อเดือนมกราคม ค.ศ. 2015 - เมษายน ค.ศ. 2016
ไทโรซีนไฮดรอกซิเลส
ไทโรซีนไฮดร๊อกซิเลส (Tyrosine hydroxylase; TH) เป็นเอนไซม์ในขั้นกำหนดอัตราการเกิดปฏิกิริยาซึ่งเร่งปฏิกิริยาการเปลี่ยนกรดอะมิโนไทโรซีนให้เป็นไดไฮโดฟีนิลอะลานีนหรือ (โดปา) (dihydroxyphenylalanine;DOPA) ที่ใช้ในการสังเคราะห์สารกลุ่มแคทีโคลามีน เช่น โดปามีน (dopamine) นอร์อิปิเนฟริน (norepinephrine) และอิปิเนฟริน (epinephrine)
สุริยุปราคา 25 พฤศจิกายน พ.ศ. 2592
สุริยุปราคาผสมจะเกิดขึ้นในวันที่ 25 พฤศจิกายน พ.ศ. 2592 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคานี้สามารถเห็นได้เป็นสุริยุปราคาบางส่วนในประเทศไทยในช่วงกลางวัน แนวคราสเริ่มสัมผัสผิวโลกเป็นสุริยุปราคาวงแหวนในทะเลแดง ผ่านประเทศซาอุดีอาระเบียและประเทศเยเมน จากนั้นแนวคราสจะพาดผ่านพื้นที่ส่วนมากในมหาสมุทรอินเดีย และเริ่มเปลี่ยนเป็นสุริยุปราคาเต็มดวงทางทิศตะวันตกเฉียงใต้ของประเทศอินเดียในมหาสมุทรอินเดีย จากนั้นแนวคราสเต็มดวงจะผ่านจุดที่คราสบดบังมากที่สุด บริเวณนอกชายฝั่งประเทศอินโดนีเซีย ห่างจากเกาะซิเบรุตไปทางทิศตะวันตกเฉียงใต้ประมาณ 500 กม. จากนั้นแนวคราสจะพาดผ่านตอนใต้ของเกาะสุมาตรา ตอนใต้ของเกาะบอร์เนียว ตอนกลางของเกาะซูลาเวซี ตอนกลางของจังหวัดมาลูกูเหนือ และเปลี่ยนกลับมาเป็นสุริยุปราคาวงแหวนอีกครั้ง ก่อนจะไปสิ้นสุดในมหาสมุทรแปซิฟิก
ภาพ
<BR>ภาพเคลื่อนไหวแนวเส้นทาง
ซง ชี-ย็อล
ซง ชี-ย็อล (송시열; 30 กรกฎาคม 2150 - 19 ธันวาคม 2232) รู้จักกันในทั่วไปในนามปากกา อูอัม (우암) และ อูแจ (우재) หรือโดยให้เกียรติ ซ็องจา (송자) รัฐบุรุษชาวโชซ็อน บัณฑิตและนักปราชญ์ของลัทธิขงจื๊อใหม่ เกิดที่อ๊กช็อน จังหวัดชุงช็องเหนือ เขารับราชการรับใช้ราชสำนักมามากกว่า 50 ปี และชื่อของเขาปรากฎมากถึง 3,000 ครั้งใน พงศาวดารราชวงศ์โชซ็อน เขาถูกประหารชีวิตเมื่อวันที่ 19 ธันวาคม พ.ศ. 2232 โดยราชสำนักเพราะเขาเขียนจดหมายกระตุ้นพระราชาในยุคนั้นคือ พระเจ้าซุกจง พระราชาลำดับที่ 19 สำหรับอนุสาวรีย์ตั้งอยู่ที่บ้านเกิดของเขา
เทศบาลตำบลหินดาด
เทศบาลตำบลหินดาด เป็นเทศบาลแห่งหนึ่งใน อำเภอห้วยแถลง จังหวัดนครราชสีมา
ประวัติ
ที่มาของชื่อ หินดาด มาจากชื่อ ห้วยหินลาด ต่อมาเพี้ยนเป็นหินดาด
ที่ตั้ง
เทศบาลตำบลหินดาด ตั้งอยู่ห่างจากตังจังหวัดนครราชสีมา ตามทางหลวงแผ่นดินหมายเลข 226 เป็นระยะทาง 58 กม. และห่างจากตัวอำเภอห้วยแถลง เป็นระยะทาง 8 กม.
ประชากร
จำนวนประชากร ณ กรกฎาคม 2554 จำนวนทั้งสิ้น 2,354 คน เป็นชาย 1,194 คน เป็นหญิง 1,160 คน
จูเวาเปโซวา
จูเวาเปโซวา (João Pessoa) เป็นเมืองหลวงของรัฐปาราอีบา ประเทศบราซิล ก่อตั้งในปี ค.ศ. 1585 เป็นเมืองที่ตั้งอยู่ตะวันออกสุดของทวีปอเมริกา ที่จุดพิกัด 34º47'38"W, 7º9'28"S ถือเป็นนครที่มีพื้นที่สีเขียวมากที่สุดของโลก ด้วยพื้นที่มากกว่า 7 ตร.กม. (2.7 ตร.ไมล์) เป็นรองกรุงปารีส ประเทศฝรั่งเศส เมืองมีเอกลักษณ์ที่เป็นจุดรวมระหว่างชายหาดเขตร้อน สถาปัตยกรรมสมัยใหม่ และอาคารประวัติศาสตร์ในยุคอาณานิคม
ศาสนา
ข้อมูลจาก: IBGE 2000
กาเตรีนาแห่งซีเอนา
นักบุญกาเตรีนาแห่งซีเอนา (Caterina da Siena) เป็นสมาชิกคณะชั้นสามของนักบุญดอมินิก เกิดเมื่อวันที่ 25 มีนาคม ค.ศ. 1347 ที่เมืองซีเอนา สาธารณรัฐซีเอนา และถึงแก่มรณกรรมเมื่อวันที่ 29 เมษายน ค.ศ. 1380 ที่กรุงโรม รัฐสันตะปาปา เป็นนักปรัชญาและนักเทววิทยาศาสนาคริสต์ ได้รับการประกาศเป็นนักบุญในปี ค.ศ. 1461 และได้รับแต่งตั้งเป็น “นักปราชญ์แห่งคริสตจักร” ในปี ค.ศ. 1970
ชีวิต
นักบุญกาเตรีนาเป็นชาวซีเอนา บุตรสาวของจาโกโม ดี เบนินกาซา ช่างย้อมผ้าผู้มีฐานะดี และมารดาคือ ลาปา ปีอาเจนตี ลูกสาวของกวีท้องถิ่น กาเตรีนาเป็นลูกคนที่ 23 ในบรรดาพี่น้อง 25 คน แฝดของกาเตรีนาเสียชีวิตเมื่อแรกเกิด เธอไม่ได้รับการศึกษาอะไรเป็นทางการ เมื่ออายุได้ 7 ขวบ กาเตรีนาก็อุทิศความเป็นพรหมจารีต่อพระเยซูทั้ง ๆ ที่ครอบครัวประท้วง บิดาและมารดาต้องการให้กาเตรีนามีชีวิตอย่างธรรมดาและแต่งงานมีครอบครัวเช่นคนอื่น ๆ แต่กาเตรีนากลับอุทิศตัวต่อการอธิษฐาน และอยู่อย่างสันโดษจนกระทั่งอายุเกือบ 20 ปี เมื่ออายุได้ 16 ปี กาเตรีนาก็เข้าเป็นสมาชิกคณะชั้นสามของนักบุญดอมินิก ในสังกัดคณะดอมินิกันที่นักบุญดอมินิกก่อตั้งขึ้นนปี ค.ศ.1215
นักบุญกาเตรีนาอุทิศตัวช่วยเหลือคนเจ็บไข้และคนยากจน โดยไปดูแลที่โรงพยาบาลหรือที่บ้านของคนเหล่านั้น จากนั้นนักบุญกาเตรีนารวบรวมผู้ติดตามทั้งหญิงและชายและพากันเดินทางไปทางเหนือของอิตาลีเพื่อพยายามปฏิรูปนักบวช ซึ่งเป็นขบวนการที่พยายามทำให้ผู้คนมีความเชื่อว่าสามารถที่เปลื่ยนชีวิตใหม่หรือรู้สึกสำนึกบาปได้โดยการเข้าถึงความรักของพระเจ้า นอกจากนั้นก็ยังอุทิศชีวิตให้กับการศึกษาตำราศาสนาต่าง ๆ
ประมาณปี ค.ศ. 1366 นักบุญกาเตรีนามีประสบการณ์กับตนเองที่บรรยายไว้ในจดหมายว่าพระนางมารีย์พรหมจารีและพระเยซูได้ทรงประจักษ์แก่เธอในวันอังคารก่อนวันพุธรับเถ้า และในการประจักษ์มาครั้งนี้เอง พระเยซูได้สวมแหวนให้แก่เธอและบอกให้เธอกล้าหาญ แหวนที่กาเตรีนาได้รับนี้มีเพียงเธอผู้เดียวเท่านั้นที่สามารถมองเห็นได้
หลังจากที่ได้ดูแลคนยากจนและคนเจ็บไข้ ในปี ค.ศ. 1370 ก็ได้รับนิมิตหลายครั้งเรื่อง “นรก” และ “แดนชำระ” และ “สวรรค์” หลังจากนั้นที่ได้เห็นภาพก็ได้รับคำสั่งให้เลิกการอยู่อย่างสันโดษเพื่อจะไปทำตนให้เป็นประโยชน์ต่อสังคม เพราะความที่ไม่มีการศึกษากาเตรีนาจึงต้องบอกจดหมายให้ผู้เขียนเขียนถึงผู้มีอำนาจเพื่อเรียกร้องสันติภาพให้แก่รัฐ- และราชอาณาจักรต่าง ๆ ในอิตาลี และเพื่อขอร้องให้สำนักพระสันตะปาปาย้ายราชสำนักจากอาวีญงในประเทศฝรั่งเศสกลับมาอยู่ที่โรมเช่นเดิม กาเตรีนาเขียนจดหมายติดต่อกับสมเด็จพระสันตะปาปาเกรกอรีที่ 11 อยู่เป็นเวลานานเพื่อขอให้พระองค์ปฏิรูปนักบวชและการบริหารของรัฐต่าง ๆ ที่ขึ้นอยู่กับพระสันตะปาปา
ในเดีอนมิถุนายน ปี ค.ศ. 1376 กาเตรีนาเดินทางไปอาวีญองด้วยตนเองในฐานะทูตของฟลอเรนซ์เพื่อไปแสวงหาสันติภาพระหว่างรัฐที่ขึ้นอยู่กับพระสันตะปาปาแต่ก็ไม่สำเร็จ นอกจากนั้นกาเตรีนาก็พยายามชักจูงให้พระสันตะปาปาเกรกอรีที่ 11 ผู้พำนักและปกครองคริสตจักรอยู่ที่อาวีญงในประเทศฝรั่งเศส ให้ย้ายราชสำนักพระสันตะปาปากลับไปกรุงโรมซึ่งกาเตรีนาเห็นว่าเป็นสถานที่เหมาะสมที่จะเป็นศูนย์ของคริสตจักรที่แท้จริง (Hollister 343) กาเตรีนาสร้างความประทับใจให้แก่พระสันตะปาปาเป็นอันมากจนกระทั่งทรงย้ายราชสำนักกลับมากรุงโรมเมื่อเดีอนมกราคม ปี ค.ศ. 1377 ระหว่างศาสนเภทตะวันตก (Western Schism) เมื่อ ปี ค.ศ. 1378 สมเด็จพระสันตะปาปาเออร์บันที่ 6 ก็ทรงเรียกตัวกาเตรีนากลับมารับใช้มารับใช้ที่โรมเพื่อให้ช่วยชักจูงให้เจ้านายและพระคาร์ดินัลทั้งหลาย ว่าพระองค์เป็นพระสันตะปาปาผู้ชอบธรรม กาเตรีนาอยู่ที่โรมจนกระทั่งถึงแก่มรณกรรมเมื่อวันที่ 29 เมษายน ค.ศ. 1380
จดหมายของกาเตรีนาที่ยังมีเหลืออยู่ด้วยกันทั้งหมด 300 ฉบับ ถือกันว่าเป็นงานวรรณกรรมที่มีค่าที่สุดชิ้นหนึ่งของแคว้นทัสกานี ในจดหมายที่เขียนถึงพระสันตะปาปา กาเตรีนามักจะเรียกพระสันตะปาปาอย่างน่ารักว่า “ปาปา” หรือ “พ่อ” ( “Babbo” ในภาษาอิตาลี) งานชิ้นเอกของกาเตรีนาคืองานชื่อ “เสวนาเรื่องพระญาณสอดส่อง” (Dialogue of Divine Providence)